
Mellékletek: Általános iskolai körzethatárok tervezete
E L Ő T E R J E S Z T É S

Sülysáp Város Önkormányzata Képviselő-testületének

2017. január 25.-én tartandó munkaterv szerinti ülésére

8. napirendhez

Tárgy: 2018/2019. tanévre vonatkozó általános iskolai felvételi körzethatárok véleményezése
Tisztelt Képviselő-testület!

A nemzeti köznevelésről szóló 2011. évi CXC. törvény 50. § (8) bekezdése értelmében a megyeszékhely szerinti járási hivatal a határozza meg és teszi közzé az általános iskolák felvételi körzetét.

A nevelési-oktatási intézmények működéséről és a köznevelési intézmények névhasználatáról szóló 20/2012. (VIII. 31.) EMMI rendelet (a továbbiakban: EMMI rendelet) 24. § (1) bekezdése alapján „A megyeszékhely szerinti járási hivatal január 15-ig tájékoztatja a települési önkormányzatokat, az illetékességi területén működő általános iskolákat, az illetékes tankerületi központokat, valamint az Nkt. 50. § (10) bekezdése szerinti esetben a nemzetiségi önkormányzatot a kijelölt körzetek tervezetéről."

Az EMMI rendelet 24. § (1a) bekezdése alapján „A települési önkormányzat a véleményéről (...) február 15. napjáig tájékoztatja a megyeszékhely szerinti járási hivatalt."

Ezek alapján Pest Megyei Kormányhivatal Érdi Járási Hivatala véleményezés céljából megküldte az általános iskolai körzethatárok 2018/2019. tanévre vonatkozó tervezetét, amiben nem jelzett változást a korábbi határokhoz képest.
Mivel az elmúlt években nem érkezett kérés, panasz a jelenlegi körzethatárokkal kapcsolatosan, javasolom a tervezett körzethatárok jóváhagyását.

…/2018. (I. 25.) ÖKT határozati javaslat

Sülysáp Város Önkormányzatának Képviselő-testülete a 20/2012. (VIII. 31.) EMMI rendelet 24. § (1) bekezdése alapján nyilatkozik, hogy a sülysápi általános iskolai feladatellátási helyeknek a Pest Megyei Kormányhivatal Érdi Járási Hivatala által a 2018/2019. tanévre javasolt felvételi körzethatáraival egyetért, azokkal kapcsolatosan módosításai javaslattal nem kíván élni.

